**DĖL ROKIŠKIO RAJONO SAVIVALDYBĖS NEKILNOJAMO TURTO PARDAVIMO**

2023 m. sausio 27 d. Nr. TS-

Rokiškis

Vadovaudamasi Lietuvos Respublikos vietos savivaldos įstatymo 16 straipsnio 2 dalies 26 punktu, Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 2 punktu, 26 straipsnio 2 dalimi, Lietuvos Respublikos civilinio kodekso 4.79 straipsniu ir 6.393 straipsnio 1 dalimi, Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“ 3.8 papunkčiu, Rokiškio rajono savivaldybės administracijos direktoriaus 2022 m. gruodžio 30 d. įsakymu Nr. AV-1340 „Dėl Rokiškio rajono savivaldybės turto pripažinimo nereikalingu ir netinkamu (negalimu) naudotis“, atsižvelgdama į(*duomenys neskelbtini*) 2022 m. gruodžio 28 d. sutikimą, Rokiškio rajono savivaldybės taryba nusprendžia:

1. Leisti parduoti Rokiškio rajono savivaldybei nuosavybės teise priklausantį nekilnojamą turtą – ½ dalį 46,12 kv. m bendro ploto negyvenamosios patalpos-katilinės, unikalus Nr. 4400-0279-3004:8116, esančios Vytauto g. 35-7, Rokiškyje, bendraturtei (*duomenys neskelbtini*)*.*
2. Nustatyti, kad šio sprendimo 1 punkte nurodyto parduodamo savivaldybei nuosavybės teise priklausančio nekilnojamojo turto ½ dalies pardavimo kaina yra 1430,40 Eur (vienas tūkstantis keturi šimtai trisdešimt eurų ir 40 ct), iš jų turto įvertinimo išlaidos – 290, 40 Eur (du šimtai devyniasdešimt eurų ir 40 ct).
3. Įgalioti savivaldybės merą pasirašyti notaro parengtą savivaldybės turto pirkimo-pardavimo sutartį.

 Šis sprendimas per vieną mėnesį gali būti skundžiamas Regionų apygardos administracinio teismo Kauno, Klaipėdos, Šiaulių ar Panevėžio rūmams Lietuvos Respublikos administracinių bylų teisenos įstatymo nustatyta tvarka.

|  |  |
| --- | --- |
| Savivaldybės meras | Ramūnas Godeliauskas |

Gailutė Vaikutienė

Rokiškio rajono savivaldybės tarybai

**ROKIŠKIO RAJONO SAVIVALDYBĖS TARYBOS SPRENDIMO PROJEKTO ,, DĖL ROKIŠKIO RAJONO SAVIVALDYBĖS NEKILNOJAMO TURTO PARDAVIMO“ AIŠKINAMASIS RAŠTAS**

**Sprendimo projekto tikslai ir uždaviniai.**

Leisti parduoti Rokiškio rajono savivaldybei nuosavybės teise priklausantį nekilnojamą turtą – ½ dalį 46,12 kv. m bendro ploto negyvenamosios patalpos-katilinės, esančios Vytauto g. 35-7, Rokiškyje.

**Teisinio reguliavimo nuostatos.**

Lietuvos Respublikos vietos savivaldos įstatymas, Lietuvos Respublikos paramos būstui įsigyti ar išsinuomoti įstatymas, Lietuvos Respublikos civilinis kodeksas, Rokiškio rajono savivaldybės vardu sudaromų sutarčių pasirašymo tvarkos aprašas, patvirtintas Rokiškio rajono savivaldybės tarybos 2019 m. balandžio 26 d. sprendimas Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“.

**Sprendimo projekto esmė.**

Lietuvos Respublikos paramos būstui įsigyti ar išsinuomoti įstatymo 25 straipsnio 2 dalies 2 punktas numato, kad už rinkos vertę, apskaičiuotą pagal Turto ir verslo vertinimo pagrindų įstatymą, Civiliniame kodekse nustatyta tvarka įvertinus parduodamo objekto vertę pakeitusias nuomininko investicijas, savivaldybės tarybos sprendimu gali būti parduodami savivaldybei nuosavybės teise priklausantys būstų savininkų teisėtai naudojami pagalbinio ūkio paskirties pastatai, jų dalys (išskyrus laikinus pastatus), kitos pagalbinio ūkio paskirties patalpos, inžineriniai statiniai, teikiant pirmenybę šių būstų savininkams (bendraturčiams).

Šis sprendimo projektas parengtas atsižvelgiant į Rokiškio rajono savivaldybės administracijos direktoriaus 2022 m. gruodžio 30 d. įsakymą Nr. AV-1340 „Dėl Rokiškio rajono savivaldybės turto pripažinimo nereikalingu ir netinkamu (negalimu) naudotis” ir negyvenamosios patalpos-katilinės bendrasavininkės (*duomenys neskelbtini*) 2022 m. gruodžio 28 d. sutikimą įsigyti savivaldybei nuosavybės teise priklausančią ½ dalį 46,12 kv. m bendro ploto negyvenamosios patalpos-katilinės, unikalus Nr. 4400-0279-3004:8116, esančios Vytauto g. 35-7, Rokiškyje.

Turto vertinimo įmonė UAB „Apus turtas“ įvertino savivaldybei nuosavybės teise priklausančią ½ dalį negyvenamosios patalpos-katilinės, esančios Vytauto g. 35-7, Rokiškyje. Nekilnojamojo turto rinkos vertė vertinimo dieną, t. y. 2022-12-23 yra 1140,00 Eur. Turto vertinimo išlaidos – 290,40 Eur.

Įstatymo 26 straipsnio 2 dalyje nustatyta, kad savivaldybės išlaidos, susijusios su parduodamo savivaldybės būsto ir pagalbinio ūkio paskirties pastatų vertės nustatymu, įskaitomos į būsto ir pagalbinio ūkio paskirties pastatų pardavimo kainą.

(*duomenys neskelbtini*) 2022 m. gruodžio 28 d. sutiko pirkti ½ dalį negyvenamosios patalpos-katilinės už 1430,40 Eur. Atsižvelgiant į tai, siūloma leisti parduoti savivaldybei nuosavybės teise priklausančią ½ dalį negyvenamosios patalpos-katilinės, esančią Vytauto g. 35-7, Rokiškyje (*duomenys neskelbtini*) už 1430,40 Eur.

Lėšos, gautos pardavus pagalbinio ūkio paskirties pastatus, pervedamos į savivaldybės biudžetą ir naudojamos socialinio būsto fondo plėtrai, atskaičius su pagalbinio ūkio paskirties pastatų vertės nustatymu susijusias išlaidas.

Vadovaujantis Rokiškio rajono savivaldybės vardu sudaromų sutarčių pasirašymo tvarkos aprašo, patvirtinto Rokiškio rajono savivaldybės tarybos 2019 m. balandžio 26 d. sprendimu Nr. TS-109 „Dėl Rokiškio rajono savivaldybės vardu sudaromų sutarčių pasirašymo tvarkos aprašo patvirtinimo“ 3.8 papunkčiu bei Lietuvos Respublikos civilinio kodekso 6.393 straipsnio 1 dalimi,notaras rengs notarinės formos nekilnojamojo daikto pirkimo-pardavimo sutartį, kurią siūloma įgalioti pasirašyti savivaldybės merą.

**Laukiami rezultatai.**

Bus vykdomos teisės aktuose nustatytos nuostatos, padidės savivaldybės biudžeto lėšos, skirtos socialinių būstų fondo plėtrai.

**Finansavimo šaltiniai ir lėšų poreikis**.

Sprendimo įgyvendinimui biudžeto lėšų nereikės, nes išlaidos, susijusios su parduodamo nekilnojamojo turto vertės nustatymu įskaitomos į negyvenamosios patalpos-katilinės pardavimo kainą, o pardavimo įteisinimo išlaidas apmoka pirkėjas.

**Suderinamumas su Lietuvos Respublikos galiojančiais teisės norminiais aktais**

Projektas neprieštarauja galiojantiems teisės aktams.

**Antikorupcinis vertinimas.**

Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu.

|  |  |
| --- | --- |
| Turto valdymo ir ūkio skyriaus vyriausioji specialistė | Gailutė Vaikutienė |